joelniklaus/EU_Wikipedias huggingface dataset:
Ιωαννίκιος Μαρωνείας

Ο αρχιδιάκονος Ιωαννίκιος (Κομοτηνή, δεκαετία 1750 - Κομοτηνή, 1838) ήταν αγωνιστής της Ελληνικής επανάστασης του 1821 και μέλος της Φιλικής Εταιρείας.

Βιογραφικά στοιχεία 
Ο Ιωαννίκιος γεννήθηκε στην Κομοτηνή στα μέσα του 18ου αιώνα και χρήστηκε αρχιδιάκονος της μητρόπολης Μαρωνείας, στην οποία υπάγεται και η Κομοτηνή. Η καταγωγή της οικογένειάς του ήταν από το Δορίσκο Έβρου. Μυήθηκε στη Φιλική Εταιρεία το 1819 από τον Παπαφλέσσα και μύησε πολλούς στην περιοχή του νομού Ροδόπης και Έβρου. Υπήρξε από τους πρωτεργάτες της οργάνωσης της επανάστασης στην περιοχή. Αγωνίστηκε στην Ελληνική Επανάσταση του 1821 και μετά το θάνατο του μητροπολίτη Κωνστάντιου κατά την επανάσταση στη Μακεδονία, χειροτονήθηκε μητροπολίτης Μαρωνείας. Πέθανε το 1838 και τάφηκε στο Δορίσκο του Έβρου, όπου έως σήμερα σώζεται ο τάφος του στο προαύλιο της εκκλησίας του Αγίου Δημητρίου.

Παραπομπές

Πηγές 
 Δήμος Φερών, Αρχαίος Δορίσκος 
 Eidisis.gr Η ενημερωτική Πύλη του Κιλκίς, Κωνσταντίνος Πινέλης, "Συμμετοχή των Θρακών στην Φιλική Εταιρεία και στην επανάσταση του 1821", 31 Ιανουαρίου 2012
 Θρακική Εστία Θεσσαλονίκης, Συλλογή Γεωγραφικών και Ιστορικών στοιχείων της Θράκης
 Αφιέρωμα: Η Ελληνική επανάσταση του 1821, Η Θράκη στην Επανάσταση, Θεοφάνης Μαλκίδης, Μακεδονία, 24-25 Μαρτίου 2012
 Πανηγυρική Εκδήλωση των Ρόταρυ Κομοτηνής, Η άγνωστη συμβολή της Θράκης στον απελευθερωτικό αγώνα, εφημερίδα Χρόνος, 24 Μαρτίου 2009, Δεν ξέρουμε ποια έκβαση θα είχε ο αγώνας στην Πελοπόννησο και την Στερεά αν δεν είχαν προηγηθεί τα Θρακικά κινήματα και το κίνημα του Υψηλάντη, είπε στην σημαντική ομιλία ιστορική αναδρομή σε άγνωστες λεπτομέρειες ο Καρυοφύλλης Αντωνακάκης

Κληρικοί αγωνιστές του 1821
Έλληνες μέλη της Φιλικής Εταιρείας
Μητροπολίτες Μαρωνείας
Έλληνες ιεράρχες
Γεώργιος Γεβίδης

Ο Γεώργιος Γεβίδης ήταν αγωνιστής της Ελληνικής Επανάστασης του 1821 και μέλος της Φιλικής Εταιρείας από την Θράκη.

Βιογραφία 
Γεννήθηκε στη Μαρώνεια της σημερινής περιφερειακής ενότητας Ροδόπης στα μέσα του 18ου αιώνα. Ασχολήθηκε με το εμπόριο. Το 1819, και ενώ βρίσκονταν στην Κωνσταντινούπολη για εμπορικές υποθέσεις, μυήθηκε στη Φιλική Εταιρεία από τον Παναγιώτη Μηχανίδη καταβάλοντας 100 γρόσια, και αγωνίστηκε στην Ελληνική Επανάσταση του 1821.

Πηγές 
 Eidisis.gr Η ενημερωτική Πύλη του Κιλκίς, Κωνσταντίνος Πινέλης, "Συμμετοχή των Θρακών στην Φιλική Εταιρεία και στην επανάσταση του 1821", 31 Ιανουαρίου 2012
 Θρακική Εστία Θεσσαλονίκης, Συλλογή Γεωγραφικών και Ιστορικών στοιχείων της Θράκης
 Πανηγυρική Εκδήλωση των Ρόταρυ Κομοτηνής, Η άγνωστη συμβολή της Θράκης στον απελευθερωτικό αγώνα, εφημερίδα Χρόνος, 24 Μαρτίου 2009,"Απόσπασμα: Δεν ξέρουμε ποια έκβαση θα είχε ο αγώνας στην Πελοπόννησο και την Στερεά αν δεν είχαν προηγηθεί τα Θρακικά κινήματα και το κίνημα του Υψηλάντη, είπε στην σημαντική ομιλία ιστορική αναδρομή σε άγνωστες λεπτομέρειες ο Καρυοφύλλης Αντωνακάκη"..

Αγωνιστές του 1821
Έλληνες μέλη της Φιλικής Εταιρείας
Έλληνες ευεργέτες
Έι Τζέι Λι

Η Έιπριλ Τζενέτ Μέντεζ (April Jeanette Mendez, γενν. 19 Μαρτίου 1987) είναι Αμερικανίδα παλαίστρια. Είναι περισσότερο γνωστή με το ψευδώνυμο που έχει εμπνευστεί από τα αρχικά του ονόματός της. Έι Τζέι ή Έι Τζέι Λι. Είχε συμβόλαιο με το WWE.

Καριέρα

Τα πρώτα βήματα 
Ξεκίνησε την ενασχόλησή της με το κατς το 2007 όταν άρχισε να παρακολουθεί μαθήματα πάλης τον Μάρτιο. Έξι μήνες μετά έκανε το ντεμπούτο της στους αγώνες και τα επόμενα χρόνια συνέχισε να εμφανίζεται σε διάφορες εταιρείες πάλης της Αμερικής, έως το Μάιο του 2009 που έκανε το μεγάλο βήμα για το WWE.

WWE 
Τον Μάιο του 2009, υπέγραψε συμβόλαιο με το World Wrestling Entertainment (WWE), και αμέσως στάλθηκε στην θυγατρική του εταιρεία Florida Championship Wrestling (FCW), όπου ξεκίνησε να χρησιμοποιεί το ψευδώνυμο "Έι Τζέι Λι". Εκεί κέρδισε όλες τις γυναικείες διακρίσεις που υπήρχαν. Το 2010, συμμετείχε στο NXT και πήρε την τρίτη θέση. Από το 2011 ξεκίνησε εμφανίσεις στο SmackDown όπου για λίγο διάστημα είχε γίνει ομάδα με την Κέιτλιν. Από το 2012 εμφανιζόταν στο μεγάλο σόου της εταιρείας, το Raw.

Μετά από ένα επιτυχημένο σενάριο με τον Ντάνιελ Μπράιαν, έγινε η Γενική Διευθύντρια του Raw. Στη θέση αυτή παρέμεινε για τέσσερις μήνες. Από τα τέλη του 2012, ξεκίνησε μια σεναριακή ρομαντική σχέση με τον Ντολφ Ζίγκλερ, ο οποίος τους επόμενους μήνες κατέκτησε τον τίτλο Βαρέων Βαρών, ενώ η ίδια έφθασε να διεκδικεί το Γυναικείο Πρωτάθλημα WWE. Η Έι Τζέι τελικά κατέκτησε το πρωτάθλημα, νικώντας την Κέιτλιν. Η κόντρα τους συνεχίστηκε σε πιο προσωπικό ύφος, μέχρι που η Έι Τζέι νίκησε την Κέιτλιν σε επαναληπτικό αγώνα. Με το πέρασμα των μηνών, νίκησε όλες τις γυναίκες διατηρώντας το Γυναικείο Πρωτάθλημα. Η Έι Τζέι έκανε ρεκόρ κρατώντας το πρωτάθλημα για 295 ημέρες, χάνοντας το απο την Πέιτζ τον Απρίλιο του 2014. Μετά απο μια αποχή η Έι Τζέι επέστρεψε τον Ιούλιο και νίκησε την Πέιτζ για να επανακτήσει το Γυναικείο Πρωτάθλημα. Όμως 1 μήνα μετά, στο SummerSlam, το έχασε και πάλι από την Πέιτζ.Αλλά το ξανακέρδισε στο night of champions αλλά το ξαναέχασε απο την νικκι μπέλα στο surviror series αφού επέστρεψε μετά από καίρο συμμάχησε με την Πέιτζ για νικήσουν της αδελφές μπέλα και να αποσυρθεί.τον Μάρτιο η ει τζει λι Επέστρεψε μετα απο Απουσίας 3 Μηνών Για να σώσει την πείτζ Απο τις Μπέλας προκάλεσαν τις Ίδιες Σε tag team στην wrestlemania 31 οπού έφεραν την Νίκη,Στις Αρχές Απριλίου το wwe.com Δημοσίευσε την Τελική Αποχώρηση απο το wwe και απο την Επαγγελματική Πάλη.

Προσωπική ζωή 
Η Μέντεζ έχει ένα tattoo πίσω στον λαίμο της, που διαβάζεται "6-16-13". Είναι η ημερομηνία που κέρδισε το πρώτο της τίτλο στο  Γυναικείο Πρωτάθλημα WWE . Η Μέντεζ παντρεύτηκε τον επίσης πασίγνωστο παλαιστή του WWE CM Punk .

Πηγές 
 Προφίλ στο WWE.com
 Προφίλ στο owow.com

Επαγγελματίες Παλαιστές
Μισέλ ΜακΚουλ

Η Μισέλ Λέιγκ ΜακΚουλ (Michelle Leigh McCool, 25 Ιανουαρίου 1980) είναι Αμερικανίδα επαγγελματίας παλαίστρια, περισσότερο γνωστή για τον χρόνο της στο WWE.

Καριέρα

Τα πρώτα βήματα
Η ενασχόλησή της με το κατς, ξεκίνησε το 2004, όταν συμμετείχε στους διαγωνισμούς του WWE για την εύρεση νέων γυναικών παλαιστών. Αν και δεν κέρδισε τον διαγωνισμό, υπέγραψε συμβόλαιο και στάλθηκε στα τμήματα υποδομής της εταιρείας. Ταυτόχρονα, συμμετείχε και σε διάφορες κόντρες στο SmackDown, όπου έμεινε έως το τέλος Ιουνίου 2005 όταν επέστρεψε μόνιμα στις θυγατρικές του WWE.

Κύριο ρόστερ
Έναν χρόνο μετά, τον Ιούνιο του 2006, κάνει εκ νέου ντεμπούτο στο SmackDown, παριστάνοντας μια σέξι-δασκάλα (πριν το κατς ήταν όντως δασκάλα). Πέρασε από πολλά σενάρια και διάφορες κόντρες με γυναίκες παλαιστές. Στις 28 Νοεμβρίου του ίδιου έτους τραυματίστηκε σοβαρά με πρόβλημα στο νεφρό, σπασμένο άκρο στο στέρνο και μια άλλη ανωμαλία. Μετά από τρεις - τέσσερις μήνες επέστρεψε υγιείς και ξεκίνησε νέες κόντρες. Στις 20 Ιουλίου του 2008, έγινε για πρώτη φορά Πρωταθλήτρια Γυναικών και κράτησε τον τίτλο ως τα τέλη της χρονιάς.

Συμμαχία με Λέιλα
Μετά από αρκετές μικρές κόντρες που είχε, τον Οκτώβριο του 2009, συμμάχησε με την Λέιλα και η ομάδα τους ονομάστηκε Λέι-Κουλ συνδυασμός από τα ονόματά τους. Για μια περίοδο είχαν μάνατζερ την Βίκι Γκερέρο, ενώ κατέκτησαν τον Γυναικείο τίτλο συνολικά 3 φορές και τον κατείχαν μαζί, ενώ τον ενοποίησαν με το Αυθεντικό Πρωτάθλημα Γυναικών. Από τον Απρίλιο του 2011 δημιουργήθηκε ένταση ανάμεσά τους και οδηγήθηκε σε μεταξύ τους αγώνα, όπου η ΜακΚουλ ηττήθηκε και ανακοίνωσε πως αποχωρεί από το WWE. 

Στην προσωπική της ζωή, η Μισέλ ΜακΚουλ από το 2001 έως το 2006 είχε σχέση με τον Τζίμι Αλεξάντερ. Aπό το 2007 έχει σχέση με τον Μαρκ Καλαγουέι γνωστό και ως Αντερτέικερ με τον οποίο παντρεύτηκαν στις 26 Ιουνίου του 2010. 

Τον Αύγουστο του 2012 ήρθε στον κόσμο το πρώτο της παιδί με τον Μάρκ Καλαγουέι (4ο δικό του) .

Πηγές
 Προφίλ στο WWE.com
 Προφίλ στο IMDb.com

Επαγγελματίες Παλαιστές
Καμβύσης Β΄ της Περσίας

Ο Καμβύσης Β΄ (558 π.Χ. - 522 π.Χ.) ήταν βασιλιάς της Περσίας από τη δυναστεία των Αχαιμενιδών από το 530 έως το 522 π.χ. γιος του Κύρου Β΄ και της Σισυγάμβριδος . Το 530 όταν ανέβηκε στον θρόνο μετά τον θάνατο του πατέρα του Κύρου Β΄ ενάντια στους Μασσαγέτες Σκύθες (περιοχή Αζοφικής) . Τον ίδιο χρόνο δολοφόνησε τον αδελφό του Σμέρδι. Το 525 τερμάτισε την ανεξαρτησία των Αιγυπτίων, σφάζοντας ιερείς και 30.000 απλού λαού. Το 524 ο στρατός του συνεθλίβη από τους Αιθίοπες. Το 523 εμφανίστηκε ένας ψευτο-Σμέρδις που δημιούργησε επανάσταση, όμως το 522 όταν ο στρατός του Καμβύση και του Σμέρδι ήταν έτοιμοι να πολεμήσουν ο Καμβύσης Β´ πέθανε μυστηριωδώς.

Πέρσες βασιλείς
Δυναστεία των Αχαιμενιδών
Φαραώ της 27ης Αιγυπτιακής Δυναστείας
Ο Ξαναπές

Ο δίσκος ο Ξαναπές του Νικόλα Άσιμου εκδόθηκε το Νοέμβρη του 1982. Συμμετέχουν μαζί με το Νικόλα η Χάρις Αλεξίου και ο Βασίλης Παπακωνσταντίνου.

 Άμα σε λέγαν Βάσω (Νικόλας Άσιμος-Χάρις Αλεξίου)
 Πιάστηκα σκοινί κορδόνι (Βασίλης Παπακωνσταντίνου)
 Βαρέθηκα (Νικόλας Άσιμος)
 Σχιζοφρενοβλαβίωση (Νικόλας Άσιμος)
 Της Επανάστασης (Νικόλας Άσιμος - Βασίλης Παπακωνσταντίνου)
 Ένας Απάτσι στα pubs (Νικόλας Άσιμος)
 Κάνε μου μπα (Νικόλας Άσιμος)
 Το παπάκι (Χάρις Αλεξίου - Νικόλας Άσιμος)
 Θα το δείξει κι ο καιρός (Νικόλας Άσιμος)
Σεισμός (Νικόλας Άσιμος)

Ελληνική δισκογραφία
Όουεν Χαρτ

Ο Όουεν Τζέιμς Χαρτ (Owen James Hart, 7 Μαΐου 1965 – 23 Μαΐου 1999) ήταν Καναδός παλαιστής. Ήταν γιος του παλαιστή Στου Χαρτ και αδερφός του Μπρετ Χαρτ. Ο Όουεν σκοτώθηκε μετά από δυστύχημα σε ζωντανό τηλεοπτικό πρόγραμμα του WWF.

Καριέρα

Τα πρώτα χρόνια
Ο Όουεν ξεκίνησε την ενασχόλησή του με το κατς το 1986, όταν εκπαιδευόταν με τον πατέρα του και τα αδέρφια του. Για δύο χρόνια αγωνίστηκε σε πάρα πολλές μικρές εταιρείες πάλης, ενώ πέρασε και από το New Japan Pro Wrestling της Ιαπωνίας. Είχε ένα μικρό πέρασμα από το World Wrestling Federation το 1989 και από το World Championship Wrestling το 1991. Μέχρι εκείνη την χρονιά, δεν σταμάτησε να παλεύει και για ανεξάρτητες εταιρείες σε όλη την Αμερική, ενώ στα πέντε αυτά χρόνια, κατέκτησε και έξι μικρούς τίτλους.

Καθιέρωση στο WWF
Από το 1991, αγωνιζόταν αποκλειστικά για το WWF, όταν και υπέγραψε συμβόλαιο. Στην πορεία του εκεί, συμμάχησε με πάρα πολλούς παλαιστές και είχε σημαντικές κόντρες. Ομάδα έγινε με τους Γιοκοζούνα, Τζεφ Τζάρετ, Μπρετ Χαρτ, Μπρίτις Μπούλντογκ, ενώ συμμετείχε και στην ομάδα από πολλούς παλαιστές, με τον τίτλο "Nation of Domination". Στην καριέρα του εκεί, κατέκτησε συνολικά 7 τίτλους. Τέσσερις φορές κατέκτησε το Παγκόσμιο Πρωτάθλημα ομάδων (2 με τον Γιοκοζούνα, 1 με τον Τζεφ Τζάρετ και 1 με τον Μπρίτις Μπούλντογκ), δύο φορές το Διηπειρωτικό Πρωτάθλημα WWE και μια φορά το Ευρωπαϊκό Πρωτάθλημα. Επίσης, ήταν ο νικητής του τουρνουά King of the Ring το 1994.

Θάνατος και υστεροφημία
Στις 23 Μαΐου 1999, στην διάρκεια ενός τηλεοπτικού προγράμματος Πληρωμής ανά προβολή του WWF, ήταν σχεδιασμένο ο Χαρτ να κάνει εντυπωσιακή την είσοδό του, πάνω σε έναν γερανό, ώστε να προσγειωθεί μέσα στο ρινγκ. Κάτι όμως πήγε στραβά, και ο γερανός τον "άφησε" αδέξια να προσγειωθεί στην γωνία του ρινγκ, με το στήθος. Αρχικά οι θεατές νόμισαν πως ήταν σενάριο, αλλά έγινε κατανοητό πως επρόκειτο για δυστύχημα. Πέθανε σε ηλικία, μόλις 34 ετών. Η σύζυγος του, μετά το τραγικό συμβάν αξίωσε αποζημίωση 25 εκατ. δολαρίων, με τα οποία δημιούργησε ένα ίδρυμα με το όνομα του: "Ίδρυμα Όουεν Χαρτ" (The Owen Hart Foundation). 

Οι ικανότητες του Όουεν Χαρτ εντός ρινγκ, εκτιμήθηκαν από πολλούς. Μετά τον χαμό του, ακολούθησαν αφιερώματα από το WWF, ειδικά προγράμματα, DVD και άλλα, ενώ όλοι όσοι τον έζησαν ως επαγγελματία, μιλούν ακόμα και σήμερα, πως χάθηκε νωρίς, ίσως ο καλύτερος παλαιστής όλων των εποχών.

Πηγές
 Αφιέρωμα απο το Lord of Rings
 Προφίλ στο OWoW.com
 Προφίλ στο Internet Wrestling Database
 Προφίλ στο IMDb.com

Επαγγελματίες Παλαιστές
Pussy Riot

Η Pussy Riot είναι ρωσική φεμινιστική πανκ-ροκ μπάντα και ακτιβιστική ομάδα διαμαρτυρίας. Συγκροτήθηκε τον Αύγουστο του 2011. Αποτελείται από 12-15 γυναίκες, από 20 έως 33 ετών, οι οποίες φορούν κουκούλες με έντονα χρώματα.

Θέματα των αυτοσχέδιων προκλητικών εμφανίσεων τους είναι: η γυναικεία χειραφέτηση, τα δικαιώματα των ομοφυλοφίλων, η εναντίωση τους με τον Βλαντίμιρ Πούτιν (τον οποίο θεωρούν δικτάτορα) και με τις σχέσεις που έχει αναπτύξει με την ηγεσία της Ρώσικης Ορθόδοξης Εκκλησίας.Στις 21 Φεβρουαρίου 2012, ως μέρος μιας εκστρατείας κατά του Πούτιν, στις εκλογές έκαναν μία προκλητική εμφάνιση στον Καθεδρικό Ναό του Σωτήρα Χριστού της ρωσικής ορθόδοξης εκκλησίας στην Μόσχα. Στη συνέχεια, το Μάρτιο του 2012, τρεις από τις γυναίκες του συγκροτήματος συνελήφθησαν και κατηγορήθηκαν για χουλιγκανισμό. Η δίκη τους ξεκίνησε στα τέλη Ιουλίου του ίδιου έτους. Οι τρεις κατηγορούμενες έχουν αποκτήσει αρκετή δημοτικότητα στο εξωτερικό, λόγω της κακής μεταχείρισής τους, ενώ βρίσκονταν υπό κράτηση. Μουσικοί από την Αγγλία απέστειλαν μήνυμα συμπαράστασης στα μέλη της μπάντας, καθώς ήταν πιθανό να καταδικαστούν σε επτά χρόνια φυλάκιση. Η Διεθνής Αμνηστία στις ΗΠΑ οργάνωσε καμπάνια υποστήριξης .

Τη συμπαράστασή τους στα μέλη της μπάντας ανακοίνωσαν κορυφαίοι καλλιτέχνες της μουσικής σκηνής, όπως οι Beaste Boys, οι Genesis, οι Red Hot Chili Peppers, οι Rise Against, ο Πωλ ΜακΚάρτνεϋ, η Κόρτνυ Λοβ, η Μαντόννα, η Μπιορκ, ο Μαρκ Νόπφλερ, η Γιόκο Όνο, η Πάτι Σμιθ, ο Στινγκ και ο Πιτ Τάουνσεντ. , ενώ η Γαλλίδα τραγουδίστρια Μιρέιγ Ματιέ τις χαρακτήρισε «ιερόσυλες».

Στις 10 Οκτωβρίου του 2012, το δικαστήριο της Μόσχας που εκδίκασε την έφεση των Pussy Riot, αποφάσισε να αποφυλακίσει το ένα από τα τρία μέλη της μπάντας, με ποινή δύο έτη φυλάκισης με αναστολή και την ποινή φυλάκισης δύο ετών στα άλλα δύο μέλη, για "χουλιγκανισμό υποκινούμενο από θρησκευτικό μίσος".

Έχοντας εκτίσει 21 μήνες της ποινής τους και μετά τη χορήγηση αμνηστίας που εγκρίθηκε από τη Δούμα, αμφότερες οι Τολοκονίκοβα και Αλιόχινα αποφυλακίστηκαν στις 23 Δεκεμβρίου 2013. «Το πιο δύσκολο στη φυλακή είναι να βλέπεις πως καταρρακώνουν την αξιοπρέπεια των ανθρώπων», δήλωσε η Alyokhina.

Παραπομπές

Ρωσικά μουσικά συγκροτήματα
Φεμινισμός στη Ρωσία
Ακτιβιστές δικαιωμάτων ΛΟΑΤ
Σέλβα ντέι Μολίνι

Η  Σέλβα ντέι Μολίνι,(ιταλικά: Selva dei Molini, γερμανικά: Mühlwald) είναι ιταλικός δήμος με πληθυσμό 1474 κατοίκων στη Βαλ Πουστερία, της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.

Απέχει 95 χιλιόμετρα από τη πόλη του Μπολτσάνο και συνορεύει με τη Βαλ ντι Βίτσε, το Κάμπο Τούρες, το Γκάις, το Κιένες, το Τέρεντο, το Φάλτσες, τη Βάλε Αουρίνα, το Βανντόιες και με τον αυστριακό δήμο του Φίνκενμπεργκ. Ο δήμος βρίσκεται κοντά στην λίμνη του Νέβες και την κοιλάδα Βάλε ντέι Μολίνι, μια κοιλάδα που εκτείνεται από το δημοτικό διαμέρισμα του Κάμπο Τούρες ως το όρος Μέζουλε των Άλπεων. Ο δήμος περιβάλλεται εξ ολοκλήρου από τις κορυφές των Άλπεων, με κορυφές που φτάνουν ως και τα 3.000 μέτρα. Το 99,19% του πληθυσμού ομιλεί γερμανικά, το 0,73% ιταλικά και το 0,07% λαντίνο.

Ιστορία
Η πρώτη αναφορά στην πόλη γίνεται το 1161, με την ονομασία "Mullenwalt".  Η ονομασία πιθανόν να προέρχεται από τις λέξεις mül (μύλος)  και walt (λιβάδι).

Πληροφορίες για την κοινότητα, του δωδεκάτου αιώνα, κάνουν αναφορά στις στενές σχέσεις της Σέλβα ντέι Μολίνι με το μοναστήρι των Βενεδικτίνων στο Μπρούνικο και με εκείνο των Αυγουστίνων, κοντά στο Μπρεσανόνε.

Στις 3 Σεπτεμβρίου 1964 αυτονομιστές της οργάνωσης «Απελευθερωτική Επιτροπή Νοτίου Τυρόλου» (γερμαν. Befreiungsausschuss Südtirol), δολοφόνησαν στο σταθμό των Καραμπινιέρων τον καραμπινιέρο Βιττόριο Τιραλόνγκο.

Έμβλημα
Το έμβλημα, το οποίο θεσπίστηκε το 1967, απεικονίζει στο πάνω μέρος τέσσερα πράσινα έλατα και στο κάτω μέρος ένα τροχό νερόμυλου, σε ασημένιο φόντο.

Οικονομία και δραστηριότητες
Οι κάτοικοι έχουν ως κύρια ασχολία τον τουρισμό, τη γεωργία και την κτηνοτροφία. Ο πρωτογενής τομέας έχει ως βάση την εκτροφή βοοειδών, χοίρων, προβάτων, αιγών, αλόγων, πουλερικών και την καλλιέργεια σιταριού.

Δημογραφική εξέλιξη

Φωτογραφίες

Παραπομπές

Βιβλιογραφία
  Andreas G. Heiss, Das Inventar der Hausapotheke des Auer-Hofes in Mühlwald: archäobotanische Analysen, in «Der Schlern», 79, 2005, pp. 44–53. (studio archeobotanico)
  Elisabeth Müllner, "Wia's kimmp, so weard's": Frauen in der bergbäuerlichen Lebenswelt. Alltagserfahrungen von Bäuerinen eines Südtiroler Bergdorfes im Mühlwaldtal, Innsbruck, Università di Innsbruck, 1985. (monografia sulla vita quotidiana nel '900)
  Thea Reichegger, Höfe- und Häusergeschichte von Lappach ab dem Jahre 1770 - Besitzstand und Inventare, Innsbruck, Università di Innsbruck, 2000. (catalogo ragionato dei masi e delle unità abitative di Lappago e della loro storia)
  Leo Santifaller, Zur Geschichte von Mühlwald, in «Der Schlern», 6, 1925, pp. 52–54.

Εξωτερικοί σύνδεσμοι

  Επίσημη ιστοσελίδα της Σέλβα ντέι Μολίνι

Σελβα ντει Μολινι
Bulletin de correspondance hellénique

Το Δελτίον Ελληνικής Αλληλογραφίας ή Bulletin de correspondance hellénique (συντομογραφία: BCH) είναι γαλλική περιοδική έκδοση επάνω σε θέματα της αρχαιότητας.

Ιστορική αναδρομή
Κυκλοφόρησε για πρώτη φορά το έτος 1877 και συνεχίζει να εκδίδεται έως τις μέρες μας. Κυκλοφορεί ένας τόμος ετησίως που εκδίδεται από τη Γαλλική Σχολή Αθηνών.

Εξωτερικοί σύνδεσμοι 
 Ψηφιακή έκδοση του BCH 1877–2000
 Ψηφιακή έκδοση των τόμων του BCH 1877-2003

Επιστημονικά περιοδικά με τόπο έκδοσης την Ελλάδα
Ελληνογαλλικές σχέσεις
Περιοδικά με τόπο έκδοσης την Αθήνα
Περιοδικά με τόπο έκδοσης την Ελλάδα΄στη γαλλική γλώσσα
Le Courrier d'Orient (εφημερίδα της Κωνσταντινούπολης)

Le Courrier d'Orient (προφέρεται Λε Κουριέρ ντ'Οριόν, μεταφράζεται ως "Ανατολικός Ταχυδρόμος") είναι γαλλική περιοδική έκδοση που εκδιδόταν στην Κωνσταντινούπολη την περίοδο της Οθωμανικής Αυτοκρατορίας και κατά την διάρκειά των δεκαετιών του 1860 και του 1870. 

Η περιοδική έκδοση Le Courrier d'Orient ήταν μία από τις πολλές γαλλικές περιοδικές εκδόσεις στο δεύτερο μισό του 19ου αιώνα που εκδίδονται στην Κωνσταντινούπολη, με κυριότερη την Journal de Constantinople. Οι γαλλόφωνοι κάτοικοι της πρωτεύουσας πόλης της αχανούς αυτοκρατορίας, είχαν ήδη από τις αρχές του 19ου αιώνα να τυπώνουν βιβλία και άλλα συγγράμματα, σε τυπογραφεία της Πόλης, που είχαν την δυνατότητα να τυπώνουν στο λατινικό αλφάβητο. 

Αποτελούσε τον συνεχιστή μιας άλλης γαλλόφωνης περιοδικής έκδοσης, της Le Courrier d'Orient που είχε επίσης 16 χρόνια κυκλοφορίας. Και οι δύο εκδόσεις, ιδρύθηκαν από το Αλεξάντρ Εξάρχ (Alexandre Exarh), Βούλγαρο διπλωμάτη και εκδότη. Η εφημερίδα αποτέλεσε το κύριο όργανο προώθησης των βουλγαρικών διεκδικήσεων και της Βουλγαρικής Εξαρχίας στον χώρο της Μακεδονίας και της Θράκης. Οι υπεύθυνοι της εφημερίδας, εξέδωσαν το 1878 τη δημογραφική μελέτη Ethnographie des Vilayets d'Adrianople, de Monastir et de Salonique που εκδόθηκε από την Courrier d`Orient. Το βιβλίο παρουσιάζει στατιστικά στοιχεία του πληθυσμού για τα τρία βιλαέτια που αναφέρονται στον τίτλο του έργου, με βάση τα φορολογικά αρχεία του οθωμανικού στρατιωτικού φόρου το έτος 1873, κατά τρόπο ευνοϊκό για τους Βουλγάρους στην Οθωμανική Αυτοκρατορία.

Παραπομπές 

Courrier d Orient
Ανατολικό Ζήτημα
Courrier d Orient
Γρηγόρης Χαραλαμπίδης

Ο Γρηγόρης Χαραλαμπίδης (γεν. Δράμα, 6 Ιανουαρίου 1958 ), είναι παλιός διεθνής ποδοσφαιριστής που αγωνιζόταν στη θέση του επιθετικού και ήταν γνωστός για τις δυνατές κεφαλιές του.

Ποδοσφαιρική καριέρα 
Ο Χαραλαμπίδης έπαιξε για πρώτη φορά ποδόσφαιρο στην ερασιτεχνική ομάδα του Ηρακλή Μαυροβάτου Δράμας. Σύντομα ξεχώρισε για το ύψος (1,90 μ.), τη δύναμη και το εκτόπισμά του, που τον ανάδειξαν σε έναν σπουδαίο σκόρερ, παρά το γεγονός ότι δεν διέθετε ιδιαίτερα υψηλή τεχνική. Αγωνίσθηκε στη μεγάλη ομάδα της περιοχής, τη Δόξα Δράμας, με την οποία κατέκτησε την άνοδο στη μεγάλη κατηγορία, το 1979.

Στην ίδια ομάδα ξεκίνησε και την επαγγελματική του καριέρα το 1979-80 στην Α΄ Εθνική και το καλοκαίρι του 1981 υπέγραψε συμβόλαιο στον Παναθηναϊκό. Έμεινε στον ΠΑΟ για 5 συνεχόμενες περιόδους, λαμβάνοντας μέρος σε περισσότερους από 100 αγώνες πρωταθλήματος και σκοράροντας πάνω από 50 τέρματα. Το 1986 μεταγράφηκε στον ΟΦΗ, όπου έμεινε για ακόμη 3 σεζόν. Συνολικά έπαιξε σε 248 επίσημους αγώνες πρωταθλήματος της Α΄ Εθνικής κατηγορίας (61 με Δόξα, 110 με ΠΑΟ, 77 με ΟΦΗ), επιτυγχάνοντας 97 γκολ (20 με Δόξα, 56 με ΠΑΟ και 21 με ΟΦΗ).

Έκλεισε την αγωνιστική του σταδιοδρομία στην κυπριακή ΑΕΚ Λάρνακας.

Τίτλοι 
Ο Γρηγόρης Χαραλαμπίδης κατέκτησε συνολικά 6 ομαδικούς τίτλους (2 πρωταθλήματα και 4 κύπελλα) στην καριέρα του. Τους πέντε με τα χρώματα του ΠΑΟ και έναν με τη φανέλα του ΟΦΗ (Κυπελλούχος 1987). Επίσης, την πρώτη του χρονιά στον ΠΑΟ αναδείχθηκε πρώτος σκόρερ στο Πρωτάθλημα με 21 τέρματα.

Εθνική Ομάδα 
Ο Γρηγόρης Χαραλαμπίδης είναι 8 φορές διεθνής με την Εθνική Ομάδα των Ανδρών.

Προπονητική 
Ο Χαραλαμπίδης έχει κατά διαστήματα εργασθεί σε μικρές ομάδες της Περιφέρειας Ανατολικής Μακεδονίας-Θράκης, ενώ διετέλεσε συνεργάτης της Εθνικής Ομάδας των Παίδων. Τα τελευταία χρόνια ασχολείται με τα διοικητικά της Δόξας Δράμας.

Παραπομπές

Εξωτερικοί σύνδεσμοι 

 Διεθνής αθλητική ιστοσελίδα
 Ιστοσελίδα ΕΠΟ, αρχείο συμμετοχών ποδοσφαιριστών στην Εθνική ανδρών

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Δόξας Δράμας
Ποδοσφαιριστές Εθνικής Ελλάδος
Ποδοσφαιριστές ΟΦΗ
Ποδοσφαιριστές Παναθηναϊκού
Μετάλλιο Φιλντς

Το Μετάλλιο Φιλντς (αγγλ. Fields Medal), επίσημα γνωστό ως Διεθνές Μετάλλιο για Εξαιρετικές Ανακαλύψεις στα Μαθηματικά (αγγλ. International Medal for Outstanding Discoveries in Mathematics) είναι ένα βραβείο που απονέμεται σε δύο, τρεις ή τέσσερις μαθηματικούς κάτω των 40 ετών σε κάθε διεθνές συνέδριο της Διεθνούς Μαθηματικής Ένωσης (IMU), το οποίο διεξάγεται κάθε τέσσερα χρόνια. Το όνομα του βραβείου είναι προς τιμήν του Καναδού μαθηματικού Τζον Τσαρλς Φιλντς , ο οποίος εγκαινίασε το βραβείο, σχεδίασε το μετάλλιο και ανέλαβε την κάλυψη του χρηματικού ποσού που συνόδευε το βραβείο. 

Το Μετάλλιο Φιλντς θεωρείται από πολλούς ως η σπουδαιότερη διάκριση που μπορεί να λάβει ένας μαθηματικός. Συνοδεύεται με το χρηματικό ποσό των 15.000 δολαρίων Καναδά. Το βραβείο απονεμήθηκε για πρώτη φορά το 1936 στον Φινλανδό μαθηματικό Λαρς Άλφορς και στον Αμερικανό μαθηματικό Τζέσι Ντάγκλας και απονέμεται κάθε τέσσερα χρόνια από το 1936. Στόχος του βραβείου είναι να δώσει διεθνής αναγνώριση και υποστήριξη σε νέους μαθηματικούς που έκαναν σημαντικές συνεισφορές στον χώρο των μαθηματικών. Έχει χαρακτηριστεί από πολλούς ως το «Βραβείο Νόμπελ των Μαθηματικών».

Κατάλογος των βραβευμένων

Το Μετάλλιο 

Το μετάλλιο σχεδιάστηκε από τον Καναδό γλύπτη Ρόμπερτ Τέιτ Μακένζι. Είναι κατασκευασμένο από χρυσό 14ΚΤ, έχει διάμετρο 63,5 χιλιοστά και ζυγίζει 169 γραμμάρια.
 Στον μπροστινό μέρος υπάρχει ένα πορτρέτο του Αρχιμήδη και ένα απόφθεγμα στα λατινικά του ποιητή Μάρκου Μανίλιου : "Transire suum pectus mundoque potiri", δηλαδή " Ξεπέρασε τον εαυτό σου και κατέκτησε τον κόσμο "
Στην πίσω πλευρά αναγράφεται μια φράση στα λατινικά:
 
 
 
 
 

Μετάφραση: "Οι μαθηματικοί από όλο τον κόσμο βραβεύτηκαν για τις εξαιρετικές συνεισφορές τους ". 

Στο βάθος υπάρχει μία απεικόνιση του τάφου του Αρχιμήδη, με τη χάραξη του θεωρήματός του " «Περί σφαίρας και κυλίνδρου»" τοποθετημένη πίσω από ένα κλαδί. "

Στο πλαίσιο  είναι  γραμμένο το όνομα του βραβευμένου.

Εξωτερικοί σύνδεσμοι
Fields Medal
Fields Medal mathematics award -Britannica

Δείτε επίσης
Βραβείο Άμπελ

Παραπομπές

Βραβεία μαθηματικών
Πάουλο Μασάδο

Ο Πάουλο Ρικάρδο Ριμπέιρο ντε Ζεσούς Μασάδο (γενν. 31 Μαρτίου 1986) είναι Πορτογάλος  ποδοσφαιριστής, ο οποίος, από το το καλοκαίρι του 2014, αγωνίζεται στην κροατική ομάδα, Ντιναμό Ζάγκρεμπ.

Καριέρα 
Γεννήθηκε στο Μπάιρο ντε Τσέρκο στην Πόρτο. Ο Μασάδο ξεκίνησε την καριέρα του στην ΦΚ Πόρτο, όπου το σύστημα νεολαίας τον οδήγησε να κάνει το πρώτο ντεμπούτο με την ομάδας, το 2003-04 στο Κύπελλο Πορτογαλίας, με προπονητή τον Ζοζέ Μουρίνιο. Το καλοκαίρι του 2005, υπέγραψε συμβόλαιο μέχρι το 2010 μαζί με το συμπαίκτη Μπρούνο Βάλε. Μετά πήγε δανεικός στην Εστρέλα ντε Αμαδόρα και στη Λεϊρία.

Στα επόμενα δύο χρόνια, ο Μασάδο, δόθηκε δανεικός και πάλι στη Λειξοές και στη ΑΣ Σαιντ-Ετιέν, αντίστοιχα. Παράλληλα με τους συμπαίκτες Ντιόγκο Βαλέντε και Αντελίνο Βιεϊρίνια, επίσης δανεισμένοι από την Πόρτο, έπαιξε σημαντικό ρόλο για να φτάσει σε ένα επιθυμητό επίπεδο.

Στις 2 Ιουλίου 2009, η Τουλούζ ΦΚ υπέγραψε συμβόλαιο με τον Μασάδο, με τετραετή συμφωνία.

Στις 10 Αυγούστου 2012 υπέγραψε 3+1 χρόνια με τον Ολυμπιακό.

Στις 4 Ιουνίου 2014, ο Μασάδο, υπέγραψε συμβόλαιο για τρία χρόνια με την κροατική ομάδα Ντιναμό Ζάγκρεμπ.

Διεθνής Καριέρα 
Ο Μασάδο αγωνίστηκε σε διάφορες Εθνικές Ομάδες όπως την Εθνική Κ-20 , Εθνική Κ-21 , Εθνική Κ-23 και Εθνική Πορτογαλίας έχοντας ως συμπαίκτες ποδοσφαιριστές παγκόσμιας κλάσης όπως ο Κριστιάνο Ρονάλντο, ο Νάνι, ο Πέπε, ο Ζοάο Μουτίνιο, ο Ραούλ Μειρέλες, ο Ούγκο Αλμέιδα, Αντελίνο Βιεϊρίνια, κλπ.

Παραπομπές

Εξωτερικοί σύνδεσμοι 

 Stats and profile at Zerozero
 Stats at ForaDeJogo
 L'Équipe stats 
 

Μέσοι ποδοσφαιριστές
Ποδοσφαιριστές Ολυμπιακού Πειραιώς
Πορτογάλοι ποδοσφαιριστές
Ποδοσφαιριστές Τουλούζ ΦΚ
Ποδοσφαιριστές ΦΚ Πόρτο
Ποδοσφαιριστές ΑΣ Σαιντ-Ετιέν
Ποδοσφαιριστές Σούπερ Λιγκ Ελλάδας
Ποδοσφαιριστές Λεϊσόες ΣΚ
Ποδοσφαιριστές ΟΝ Λεϊρία
Ποδοσφαιριστές Εθνικής Πορτογαλίας
Ποδοσφαιριστές Εθνικής Πορτογαλίας Κ20
Ποδοσφαιριστές Εθνικής Πορτογαλίας Κ21
Ποδοσφαιριστές ΚΦ Εστρέλα ντα Αμαδόρα
Ποδοσφαιριστές ολυμπιακής ομάδας Πορτογαλίας
Ποδοσφαιριστές ΦΚ Πόρτο Β
Ποδοσφαιριστές Ντιναμό Ζάγκρεμπ
Ποδοσφαιριστές Σούπερ Λιγκ Ινδίας
Ξένοι ποδοσφαιριστές στην Ελλάδα
Ποδοσφαιριστές Πρβα Λίγκα
Ντανιέλε Ντε Ρόσι

Ο Ντανιέλε Ντε Ρόσι (Daniele De Rossi, 24 Ιουλίου 1983) είναι Ιταλός ποδοσφαιριστής που αγωνίζεται ως αμυντικός μέσος για την Μπόκα Τζούνιορς.

Από πολλούς ειδικούς στα θέματα του ποδοσφαίρου, είναι ένας ολοκληρωμένος μέσος, εξαιτίας της ικανότητάς του, στα τάκλιν, στις πάσες, στην δύναμη και στα σουτ. Είναι ένας παίκτης πασπαρτού που μπορεί να αγωνιστεί και ως αμυνόμενος και ως επιτιθέμενος το ίδιο καλά.

Καριέρα

Ρόμα

Γεννήθηκε στη Ρώμη. Ξεκίνησε την ερασιτεχνική καριέρα του σε ηλικία 14 ετών με την Όστια Μάρε, ομάδα ενός μικρού προαστίου της Ρώμης. Το 2000, σε ηλικία 17 ετών μεταγράφηκε στις ακαδημίες της ΑΣ Ρόμα και έναν χρόνο μετά (το 2001), υπογράφει το πρώτο του επαγγελματικό συμβόλαιο. Από το 2004 είναι ο βασικός μέσος της ομάδας. Με την Ρόμα, έχει κατακτήσει το Κύπελλο Ιταλίας, το 2007 και το 2008 και το Σούπερ Καπ Ιταλίας το 2007. Έχει ανακηρυχθεί καλύτερος νεαρός ποδοσφαιριστής στο ιταλικό πρωτάθλημα το 2006 και ο καλύτερος Ιταλός ποδοσφαιριστής της χρονιάς το 2009.

Εθνική Ιταλίας
Η διεθνής καριέρα του Ντε Ρόσι, ξεκίνησε το 2001 από την ομάδα Νέων της Ιταλίας, στην συνέχεια πέρασε από όλες τις υπόλοιπες εθνικές ομάδες της χώρας, μέχρι και την ανδρών, με την οποία το 2006, κατέκτησε το Μουντιάλ. Επίσης, είναι μέλος όλων των μεγάλων διοργανώσεων που έχει πάρει μέρος η χώρα, σε επίπεδο ανδρών Euro 2008, Κύπελλο Συνομοσπονδιών 2009, Μουντιάλ 2010, Euro 2012, Μουντιάλ 2014 και Euro 2016.

Παραπομπές

Εξωτερικοί σύνδεσμοι 

 Το προφίλ του στην ιστοσελίδα της Ρόμα
 Στατιστικά στην ιστοσελίδα της ποδοσφαιρικής ομοσπονδίας Ιταλίας  (ιταλικά)
 Προφίλ στον επίσημο ιστότοπο του πρωταθλήματος Ιταλίας 
  Προφίλ στην επίσημη ιστοσελίδα της FIFA

Ιταλοί ποδοσφαιριστές
Ποδοσφαιριστές Ρόμα
Ποδοσφαιριστές Εθνικής Ιταλίας
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Σέριε Α
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Εθνικής Ιταλίας U19
Ποδοσφαιριστές Εθνικής Ιταλίας Κ20
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές ολυμπιακής ομάδας Ιταλίας
Ποδοσφαιριστές Εθνικής Ιταλίας Κ21
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2014
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA
Wolf Trap Opera Company

Η Wolf Trap Opera Company διεξάγει ένα θερινό φεστιβάλ όπερας ως μέρος του προγάμματος του Wolf Trap Foundation το οποίο βρίσκεται στο Wolf Trap National Park for the Performing Arts στη Βιέννα, Βιρτζίνια.

Το πρόγραμμα ιδρύθηκε το 1971, και έχει εξελιχθεί σε ένα από τα πιο επιφανή συνολικά προγράμματα κατοίκων για αναδυόμενους επαγγελματίες τραγουδιστές όπερας. Η αποστολή του είναι να ανακαλύπτει και να ενθαρρύνει αναδυόμενα ταλέντα στο πεδίο της όπερας, και εξυπηρετεί νεαρούς τραγουδιστές εξαιρετικών επιτευγμάτων και προοπτικών εκπαιδεύοντάς τους και δίνοντας τους εμπειρία παραστάσεων με παραγωγές όπερας, κονσέρτα και ρεσιτάλ κάθε καλοκαίρι στο Filene Center και στο The Barns at Wolf Trap.

Οι παραγωγές επίσης παρουσιάζουν το έργο ανερχόμενων σκηνοθετών, μαέστρων, διευθυντών σκηνής, σκηνικών καλλιτεχνών και τεχνικών.

Η Company παρέχει ευκαιρίες ανάπτυξης επιδόσεων και καριέρας για δύο βαθμίδες αναδυόμενων επαγγελματιών τραγουδιστών. Οι Filene Young Artists έχουυν συνήθως πρόσφατα τελειώσει ακαδημαϊκές σπουδές και μαθητειακή εκπαίδευση και πρόκειται να εισέλθουν στην πλήρους απασχόλησης επαγγελματική σκηνή της καριέρας τους.  Τραγουδούν όλους τους πρώτους κα δεύτερους ρόλους σε παραγωγές του WTOC και παρουσιάζονται σε κονσέρτο και ρεσιτάλ.

Οι Studio Artists είτε πρόκειται να τελειώσουν τις προπτυχιακές σπουδές τους ή έχουν μόλις αρχίσει να εργάζονται σε μια διπλωματική εργασία. Τραγουδούν συνολικά και μικρούς ρόλους σε παραγωγές της WTOC και παρουσιάζουν ένα σκηνικό πρόγραμμα σκηνών.

Από μια δεξαμενή πάνω από 1.000 τραγουδιστών, τυπικά 400-500 επιλέγονται για ακρόαση.  Από αυτήν την ομάδα 15-20 επιλέγονται ως Filene Young Artists και 12-16 επιλέγονται ως Studio Artists.

Άνω του 90% πρόσφατων Filene Young Artists εργάζονται ως επαγγελματίες τραγουδιστές.  Μεταξύ των αξιοσημείωτων αποφοίτων είναι οι Στέφανι Μπλάιθ (1995 and 1996), ο Λόρενς Μπράουνλι (2001), η Ελίζαμπεθ Φούτραλ (1991), η Ντένυς Γκρέιβς (1989), η Κριστίν Γκέρκε (1995), ο Νέιθαν Γκαν (1994 and 1995), η Λίζα Χόπκινς (2007), ο Μάικλ Μανιάκι (2002), ο Σάιμον Ο'Νιλ (2003), η Ντον Άπσο (1985), η Τζέννιφερ Λάρμορ (1983), ο Μαρκ Ντέλαβαν (1988), ο Πολ Όστιν Κέλλυ (1987), ο Τζέιμς Μανταλένα (1975, 1976, και 1977), η Μέρι Ντάνλιβι (1993 και 1994), ο Ρόμπερτ Ορθ (1975, 1976 και 1979), ο Ρίκγουελ Μπλέικ (1974 και 1976), ο Ρίτσαρντ Κροφτ (1985), και η Άννα Κρίστυ (2000 και 2001).

Τον Δεκέμβριο 2009, η ζωντανή ηχογράφηση της Company το 2007 του Volpone του Τζον Μούστο was nominated for a Grammy Award in the category of Best Opera Recording.

Η εταιρεία τυπικά παρουσιάζει τρεις όπερες στο Filene Center και/ή στο The Barns at Wolf Trap.  Επιπλέον, λαμβάνουν χώρα ρεσιτάλ και άλλες παραστάσεις.  Το 2010 η εταιρεία παρουσίασε τις όπερες Zaide, Il Turco in Italia, και Όνειρο Θερινής Νυκτός.

Η περίοδος του 2012 του WTOC παρουσιάζει παραστάσεις του "Don Giovanni"  του Μότσαρτ και του "The Rake's Progress" του Ιγκόρ Στραβίνσκυ στο Barns.

Δείτε επίσης 
Κατάλογος φεστιβάλ όπερας

Αναφορές

Εξωτερικοί σύνδεσμοι 
  Wolf Trap's official website
 WTOC Director Kim Witman's blog

Όπερα
Σάντος Φουτεμπόλ Κλούμπε

Η Σάντος (πορτογαλικά: Santos) είναι  Βραζιλιάνικη επαγγελματική ποδοσφαιρική ομάδα, με έδρα την ομώνυμη περιοχή Σάντος, στο Σάο Πάολο. Συμμετέχει στο πρωτάθλημα της Πολιτείας του Σάο Πάολο και στο Πρωτάθλημα ποδοσφαίρου Βραζιλίας. 

Είναι η δεύτερη σε κατακτήσεις ομάδα στην Σέριε Α (8). Επίσης είναι δεύτερη σε συνολικούς τίτλους στην Βραζιλία με (17) έναν πίσω από την Σάο Πάολο (18). Κατέχει το ρεκόρ των 5 συνεχόμενων πρωταθλημάτων (1961-1965). Μεγαλύτερος ποδοσφαιριστής της είναι ο Πελέ, ο «βασιλιάς του ποδοσφαίρου».

Ιστορία
Ιδρύθηκε στις 14 Απριλίου του 1912, από τρεις ειδικούς του αθλητισμού, τους Ραϊμούντο Μάρκες, Μάριο Φεράζ ντε Κάμπος και Αρζεμίρο ντε Σόουζα Τζούνιορ. Ο σύλλογος έγινε σύμβολο του όμορφου και διασκεδαστικού ποδοσφαίρου, γνωστό στην Βραζιλία "ποδοσφαιρική - τέχνη". Είναι μια από τις πιο πλούσιες ποδοσφαιρικές ομάδες στην χώρα, αλλά και γενικότερα σε όλο τον κόσμο. Η Σάντος είναι ένα ιδρυτικό μέλος ενός κλαμπ των δεκατριών ισχυρότερων ομάδων της Βραζιλίας.

Διακρίσεις

Έχει κατακτήσει 22 Πρωταθλήματα Πολιτείας Σάο Πάολο, ένα Κύπελλο Βραζιλίας και είναι δεύτερη στους εθνικούς τίτλους στην Βραζιλία με 8 κατακτήσεις. Παγκοσμίως είναι μια από τις πιο επιτυχημένες ομάδες της Βραζιλίας, με επτά τίτλους, ανάμεσά τους 3 Κόπα Λιμπερταδόρες και 2 Διηπειρωτικά Κύπελλα. Το 1962, έγινε η πρώτη ομάδα στον κόσμο που έκανε τρεμπλ, δηλαδή κατέκτησε Πρωτάθλημα, Κύπελλο και Κόπα Λιμπερταδόρες. Επίσης εκείνη την χρονιά, κέρδισε και τον τέταρτο τίτλο σε διοργάνωση που συμμετείχε κάνοντας το 4 στα 4, αφού κατέκτησε και το Διηπειρωτικό. Την περίοδο εκείνη απέκτησε το προσωνύμιο "λευκό μπαλέτο" λόγω της εμφάνισης και του εντυπωσιακού τρόπου παιχνιδιού της. Η επιτυχημένη ιστορία της, ανάγκασε την Παγκόσμια Ιστορία και Στατιστική του ποδοσφαίρου να την κατατάξει ανάμεσα στις 20 καλύτερες ομάδες της Νότιας Αμερικής τον 20ό αιώνα. Είναι η πρώτη ομάδα στον κόσμο που ξεπέρασε τα 10.000 τέρματα στην ιστορία της.

Τίτλοι Συλλόγου

Εικόνες

Εξωτερικοί σύνδεσμοι 

 Επίσημη ιστοσελίδα 
 Τίτλοι ανά έτος 
 Σελίδα στην FIFA
 Santos fc : Idols  

Αθλητικοί σύλλογοι Βραζιλίας
Ιδρύσεις αθλητικών συλλόγων το 1912
Ποδοσφαιρικές ομάδες Βραζιλίας
Ιδρύσεις ποδοσφαιρικών ομάδων το 1912
Πρωτάθλημα ποδοσφαίρου Ρωσίας 2001

Το Πρωτάθλημα ποδοσφαίρου Ρωσίας 2001 (ρωσικά: Чемпионат России по футболу 2001) ήταν το 10ο Πρωτάθλημα Ρωσίας στην ιστορία του θεσμού. Διεξήχθη από τις 10 Μαρτίου μέχρι τις 4 Νοεμβρίου 2001. Πρωτάθλητρια αναδείχθηκε η Σπαρτάκ Μόσχας.

Γεγονότα 

Σύμφωνα με τα αποτελέσματα του Πρωταθλήματος Ρωσίας 2001, υποβιβάστηκαν η ΦΚ Φάκελ και η ΦΚ Τσερνομόρετς, ενώ την θέση τους πήραν η ΦΚ Σίννικ και η Ουραλάν.

Αποτελέσματα

Πρωτάθλημα

Καλύτεροι σκόρερ

33 καλύτεροι

Τερματοφύλακες 

 1. Ρουσλάν Νιγκματούλιν (Λοκομοτίβ Μόσχας)
 2. Σεργκέι Περχούν (ΤΣΣΚΑ Μόσχας) (ισόβια)
 3. Μαξίμ Λεβίτσκι (Σπαρτάκ Μόσχας)

Αμυντικοί 

Δεξιοί αμυντικοί:

 1. Γκεννάντι Νιζεγκορόντοφ (Λοκομοτίβ Μόσχας)
 2. Ντμίτρι Σέννικοφ (Λοκομοτίβ Μόσχας)
 3. Βλαντίμιρ Κουράεφ (ΦΚ Σατούρν)

Κεντρικοί αμυντικοί:

 1. Ίγκορ Τσουγκάινοφ (Λοκομοτίβ Μόσχας)
 2. Ίγκορ Μιτρέσκι (Σπαρτάκ Μόσχας)
 3. Ευγκένι Μπουσμάνοφ (Κρίλια Σοβέτοφ Σαμάρα)

Αριστεροί αμυντικοί:

 1. Γιούρι Κόφτουν (Σπαρτάκ Μόσχας)
 2. Τζέικομπ Λεκχέτο (Λοκομοτίβ Μόσχας)
 3. Βαλέρι Τσβετκόφ (Ζενίτ Αγίας Πετρούπολης)

Μπροστινοί αμυντικοί:

 1. Σεργκέι Ιγκνασέβιτς (Λοκομοτίβ Μόσχας)
 2. Αλεξέι Κατούλσκι (Ζενίτ Αγίας Πετρούπολης)
 3. Ντμίτρι Παρφιόνοφ (Σπαρτάκ Μόσχας)

Μέσοι 

Δεξιοί μέσοι:

 1. Ρολάν Γκούσεφ (Ντιναμό Μόσχας)
 2. Αντρέι Αρσάβιν (Ζενίτ Αγίας Πετρούπολης)
 3. Αντρέι Κονοβάλοφ (Κρίλια Σοβέτοφ Σαμάρα)

Κεντρικοί μέσοι:

 1. Μαράτ Ιζμάιλοφ (Λοκομοτίβ Μόσχας)
 2. Ντμίτρι Λοσκόφ (Λοκομοτίβ Μόσχας)
 3. Αλεξάντερ Γκορσκόφ (Ζενίτ Αγίας Πετρούπολης)

Αριστεροί μέσοι:

 1. Αντρέι Καριάκα (Κρίλια Σοβέτοφ Σαμάρα)
 2. Αλεξάντερ Σπιβάκ (Ζενίτ Αγίας Πετρούπολης)
 3. Ρουσλάν Αγκαλάροφ (Ανζί Μαχτασκαλά)

Επιθετικοί μέσοι:

 1. Εγκόρ Τιτόφ (Σπαρτάκ Μόσχας)
 2. Βαλέρι Εσίποφ (Ρότορ Βολγογκράντ)
 3. Αντρέι Τίχονοφ (Κρίλια Σοβέτοφ Σαμάρα)

Επιθετικοί 

Δεξιοί επιθετικοί:

 1. Βλαντίμιρ Μπεστσάστνιχ (Σπαρτάκ Μόσχας)
 2. Ντμίτρι Βιαζμίκιν (Τορπέντο Μόσχας)
 3. Τζέιμς Ομπιόρα (Λοκομοτίβ Μόσχας)

Αριστεροί επιθετικοί:

 1. Σεργκέι Σιμάκ (ΤΣΣΚΑ Μόσχας)
 2. Ρουσλάν Πιμένοφ (Λοκομοτίβ Μόσχας)
 3. Αλεξάντερ Κερζακόφ (Ζενίτ Αγίας Πετρούπολης)

Βραβεία

Παραπομπές

Πηγές 

 Η στατιστική του Πρωταθλήματος Ρωσίας στο rsssf.com (Αγγλικά)
 Το Πρωτάθλημα Ρωσίας 2001 στο WildBall.ru (Ρωσικά)

Πρωτάθλημα ποδοσφαίρου Ρωσίας 2001
Νίκος Κυριαζόπουλος

Ο Νίκος Κυριαζόπουλος (Αρειοχώρι Μεσσηνίας, 1922 - Αιγάλεω 5 Οκτωβρίου 2000), ήταν έλληνας πολιτικός και αντιστασιακός.

Βιογραφία
Στη διάρκεια της Κατοχής, διετέλεσε περιφερειακός καθοδηγητής της ΕΠΟΝ του Νομού Μεσσηνίας (πολιτοφύλακας στο Μαυρομάτι Μεσσηνίας). Μέλος του ΚΚΕ από το 1944, διώχθηκε  για τη δράση του μετά την Απελευθέρωση, κλείσθηκε στις φυλακές Καλαμάτας και εξορίστηκε στο Μούδρο της Λήμνου. Μετά την επιστροφή του βάσει των μέτρων ειρήνευσης του 1950 δραστηριοποιήθηκε πολιτικά στην ΕΔΑ, ενώ από 1952, είχε την πολιτική ευθύνη της Αυτοδιοίκησης για τον Δήμο Αιγάλεω, όπου και εγκαταστάθηκε μόνιμα. Εκλέχθηκε για πρώτη φορά δημοτικός σύμβουλος Αιγάλεω το 1959 και συνέχισε να εκλέγεται μέχρι το 1967. Κατά τη διάρκεια της δημοτικής θητείας 1964-1967 εκλέχθηκε πρόεδρος του Δημοτ. Συμβουλίου Αιγάλεω. Παρόλα αυτά, το 1961 συνελήφθη και στάλθηκε εξορία στον Αη-Στράτη, μέχρι τον Ιούλιο του 1962. 

Την περίοδο της χούντας κρυβόταν αρχικά σε κενοτάφιο του Γ΄Νεκροταφείου. Ανακαλύφθηκε όμως από τα όργανα της δικτατορίας, συνελήφθη, βασανίστηκε και εξορίστηκε εκ νέου στη Γυάρο και τη Λέρο. Το διάστημα 1975-1982 ήταν επικεφαλής στο ψηφοδέλτιο του ΚΚΕ στην εκλογική περιφέρεια της Β΄Αθηνών. Από το 1986 έως το 1990 διατέλεσε νομαρχιακός σύμβουλος. Ήταν επίσης, μέλος τής Επιτροπής Αθλητισμού τού ΚΚΕ σε κεντρικό επίπεδο. Ήταν υποψήφιος δήμαρχος Αιγάλεω με την υποστήριξη του Κ.Κ.Ε. στις εκλογές του 1975, του 1978  και του 1982  και πρόεδρος του Δημοτικού Συμβουλίου 1977-1978. Επίσης διετέλεσε νομαρχιακός και περιφερειακός σύμβουλος Δυτ. Αττικής. 

Από το 1959 ήταν παντρεμένος με την αγωνίστρια της Εθνικής Αντίστασης Όλγα Χωραΐτου-Κυριαζοπούλου (1929-2019). Γιος του είναι ο ελληνο-γάλλος διδάκτωρ φιλολογίας της Σορβόνης, συγγραφέας και μεταφραστής Athanase Kyriazopoulos (Αθανάσιος Κυριαζόπουλος, 1961 -).

Παραπομπές

Πηγές 
 Εφημ. Ριζοσπάστης, "Έφυγε" ο Νίκος Κυριαζόπουλος, [Ηλεκτρονική έκδοση], 6 Οκτωβρίου 2000
 Ευγενία Μπουρνόβα, "Από τις Νέες Κυδωνίες στο δήμο Αιγάλεω" (2002)

Έλληνες κομμουνιστές
Μέλη της ΕΠΟΝ
Ιστορία του Κομμουνιστικού Κόμματος Ελλάδας
Έλληνες Αντιστασιακοί
Το στρατόπεδο του Καραϊσκάκη στην Καστέλα

«Το στρατόπεδο του Καραϊσκάκη στην Καστέλα» είναι πίνακας ζωγραφικής του Θεόδωρου Βρυζάκη. Φιλοξενείται στην Εθνική Πινακοθήκη της Ελλάδας – Μουσείο Αλεξάνδρου Σούτζου.

Χαρακτηριστικά γνωρίσματα
Πρόκειται περί μιας ελαιογραφίας η οποία φιλοτεχνήθηκε το 1855. Είναι διαστάσεων 145 × 178 εκατοστά. Η σύνθεση οργανώνεται γύρω από ένα τονισμένο κέντρο: οι διάφορες ομάδες κατανέμονται πέριξ αυτού. Πρόκειται για τα ερείπια του τείχους όπου ακουμπάει ένας πολεμιστής αφηγούμενος με επιδεικτικές χειρονομίες τα γεγονότα σε έναν άλλο ηλικιωμένο που κάθεται.  Γύρω από αυτούς βλέπουμε τον οργανοπαίχτη, την ομάδα του ιερέα, μια παρέα κλεφτών που ψήνουν έναν οβελία, ένα παιδί που γεμίζει μια κούπα, ένα άλλο που προσφέρει στον καθιστό γέρο πολεμιστή ένα έτοιμο τσιμπούκι, την ομάδα κατασκευής τάφρου. Πιο πάνω δεξιά σε λόφο απεικονίζονται Έλληνες και φιλέλληνες αξιωματούχοι, ο Γεώργιος Καραϊσκάκης, ο οποίος δείχνει με το δεξί του χέρι τις εχθρικές θέσεις στην πεδιάδα κάτω από την Ακρόπολη, ο Μακρυγιάννης, ενώ ο Καρλ φον Χάιντεκ κοιτάζει με διόπτρα την Ακρόπολη. Στο βάθος διακρίνονται η Ακρόπολη και άλλα υψώματα της Αθήνας.

Πρότυπα-πηγές έμπνευσης
Ο Βρυζάκης χρησιμοποιεί ως πρότυπο τον πίνακα του Βαυαρού ζωγράφου και στρατιωτικού Καρλ Βίλχελμ φον Χάιντεκ, Στρατόπεδο Φιλελλήνων κατά τον Ελληνικό απελευθερωτικό αγώνα. Τα πρόσωπα του Καραϊσκάκη και του Μακρυγιάννη είναι μεταφορές από λιθογραφίες του Φραντς Χάνφσταιγκλ. Οι λιθογραφίες αυτές ήταν επεξεργασίες σχεδίων με μολύβι του Βαυαρού αξιωματικού Καρλ Κράτσαϊζεν. Ο Κράτσαϊζεν συνόδευε τον Καρλ Βίλχελμ φον Χάιντεκ. Τα σχέδια αυτά δημοσιεύθηκαν στο Μόναχο μεταξύ 1828 και 1831
Ο Καρλ Κράτσαϊζεν απεικονίζεται στο κάτω μέρος του πίνακα να δείχνει την Ακρόπολη με το αριστερό του χέρι σε φουστανελοφόρο που έχει γυρισμένη την πλάτη προς τον θεατή του πίνακα.

Ο συγκεκριμένος πίνακας προσανατολίζεται προς τη Μάχη του Sendling(τοιχογραφία στο ναό του Σέντλινγκ) του W. Lindenchmit του Πρεσβύτερου.

Παραπομπές

Πηγές
 Χρύσανθος Χρήστου: Η Εθνική πινακοθήκη. Ελληνική ζωγραφική 19ος-20ός αιώνας, Εκδοτική Αθηνών, 1992, σσ. 40-41, 222
 Στέλιος Λυδάκης: «Η ομάδα του Μονάχου-Η σχολή του Μονάχου» στο: Οι Έλληνες ζωγράφοι, τόμ. 3, εκδ. Μέλισσα, Αθήνα 1976, σελ.129
 Απόστολος Βακαλόπουλος: «Θεόδωρος Βρυζάκης, ο ζωγράφος της Επαναστάσεως», στο: Οι Έλληνες ζωγράφοι, τόμ.1ος. Από τον 19ο αιώνα στον 20ό, εκδ. Μέλισσα, Αθήνα 1975, σελ. 69
 Στέλιος Λυδάκης: «Βρυζάκης Θεόδωρος», Λεξικό Ελλήνων Καλλιτεχνών, τόμ.1, εκδ. Μέλισσα, Αθήνα 1997, σελ. 221
 Στέλιος Λυδάκης: «Ο Θεόδωρος Βρυζάκης το έργο και η εποχή  του» στο: Οι Έλληνες ζωγράφοι, τόμ. 1ος. Από τον 19ο αιώνα στον 20ό, εκδ. Μέλισσα, Αθήνα, 1975, σσ. 75-76

Εξωτερικοί σύνδεσμοι 
 Εθνική Πινακοθήκη - Μουσείο Αλεξάνδρου Σούτζου

Στρατοπεδο του Καραισκακη στην Καστελα
Βουβός κινηματογράφος

Ο όρος βουβός κινηματογράφος χρησιμοποιείται για να περιγράψει τις ταινίες (βουβές ταινίες) που δεν είχαν συγχρονισμένο ηχογραφημένο ήχο και πιο συγκεκριμένα δεν είχαν ηχητικούς διαλόγους. Στις βουβές ταινίες οι διάλογοι γίνονται μέσω παντομίμας και κάρτες τίτλων-διαλόγων. Η ιδέα συνδυασμού κινούμενων εικόνων με ήχο είναι παλιά όσο και ο κινηματογράφος, αλλά λόγω τεχνικών δυσκολιών ο συγχρονισμός διαλόγων έγινε πρακτικός μόλις στα τέλη της δεκαετίας του 1920.

Η οπτική ποιότητα των βουβών ταινιών (ειδικά αυτών που δημιουργήθηκαν μετά το 1920) ήταν συχνά πολύ καλή. Όμως υπάρχει η εσφαλμένη αντίληψη ότι αυτές οι ταινίες είναι πρωτόγονες με τα σύγχρονα δεδομένα. Αυτή η αντίληψη υπάρχει λόγω του ότι συχνά οι βουβές ταινίες παίζονται σε λάθος ταχύτητα και λόγω της φθοράς της ταινίας με το πέρασμα του χρόνου.

1894 - 1929

Μεσότιτλοι 
Καθώς οι ταινίες μεγάλωναν σε διάρκεια, αντικαταστάθηκε ο διερμηνέας που βρισκόταν στη προβολή και που εξηγούσε σημεία της ταινίας. Επειδή οι βουβές ταινίες δεν είχαν συγχρονισμένο ήχο για διαλόγους, τίτλοι εμφανίζονταν σε σημεία της ταινίας για να διηγηθούν σημεία της ιστορίας, να εμφανίσουν διαλόγους ή μερικές φορές να σχολιάσουν τη δράση για το κοινό.

Ζωντανή μουσική και ήχος 
Στην αρχή οι ταινίες συνοδεύονταν από ζωντανή μουσική. Από τότε η μουσική αναγνωρίστηκε σαν βασικό στοιχείο στις ταινίες, καθώς συνέβαλε στην ατμόσφαιρα, δίνοντας στο κοινό συναισθηματικά στοιχεία.

Τεχνικές ηθοποιίας 
Οι ηθοποιοί βουβών ταινιών έδιναν μεγάλη έμφαση στη γλώσσα του σώματος και στις εκφράσεις του προσώπου τους, έτσι ώστε το κοινό να καταλάβει καλύτερα τι αισθανόταν ο/η ηθοποιός.

Ταχύτητα προβολής 
Μέχρι τη διεθνή καθιέρωση της προβολής στις 24 εικόνες το δευτερόλεπτο το 1929 για τις ταινίες με ήχο, οι βουβές ταινίες γυριζόταν σε διάφορες ταχύτητες από 12 ως 26 εικόνες το δευτερόλεπτο.

Παραπομπές 

Κινηματογράφος
Πρωτάθλημα ποδοσφαίρου Ρωσίας 2002

Το Πρέμιερ Λιγκ Ρωσίας 2002 (ρωσικά: Чемпионат России по футболу 2002) ήταν το 11ο Πρωτάθλημα Ρωσίας στην ιστορία του θεσμού. Διεξήχθη από τις 8 Μαρτίου μέχρι τις 17 Νοεμβρίου 2002. Η μοσχοβίτικη Λοκομοτίβ έβαλε τέλος στην ηγεμονία της Σπαρτάκ Μόσχας και κατέκτησε για πρώτη φορά στην ιστορία της το Πρέμιερ Λιγκ Ρωσίας, μετά τη νίκη στον χρυσό αγώνα απέναντι στην ΤΣΣΚΑ Μόσχας.

Γεγονότα 

Σύμφωνα με τα αποτελέσματα του Πρωταθλήματος Ρωσίας 2002, υποβιβάστηκαν η Ανζί Μαχατσκαλά και η Σόκολ Σαράτοφ, ενώ την θέση τους πήραν η ΦΚ Τσερνομόρετς και η Ρουμπίν Καζάν.

Αποτελέσματα

Πρωτάθλημα 

Η Κρίλια Σοβέτοφ Σαμάρα αρνήθηκε να συμμετάσχει στο Κύπελλο Ιντερτότο 2002.

Καλύτεροι σκόρερ

Χρυσός αγώνας 

Το 2002 ήταν σε ισχύ ο κανονισμός περί χρυσού αγώνα σε περίπτωση που δύο ή περισσότερες ομάδες που διεκδικούσαν την πρώτη θέση κατακτούσαν τον ίδιο αριθμό βαθμών. Σύμφωνα με τον κανονισμό, ο αγώνας θα διεξάγονταν σε ουδέτερη έδρα. Στις 21 Νοεμβρίου 2002, τέσσερις ημέρες μετά τη λήξη του πρωταθλήματος, στο στάδιο «Ντιναμό», συναντήθηκαν η ΤΣΣΚΑ Μόσχας και η Λοκομοτίβ Μόσχας. Νικήτρια του αγώνα αναδείχθηκε η Λοκομοτίβ Μόσχας, η οποία για πρώτη φορά στην ιστορία της κατέκτησε το Πρέμιερ Λιγκ Ρωσίας. Ο Ντμίτρι Λοσκόφ, στο 6ο λεπτό, πέτυχε το μοναδικό τέρμα του αγώνα.

33 καλύτεροι

Τερματοφύλακες 

 1. Σεργκέι Οφτσίννικοφ (Λοκομοτίβ Μόσχας)
 2. Ρουσλάν Νιγκματούλιν (ΤΣΣΚΑ Μόσχας) 
 3. Βαλέρι Τσιζόφ (ΦΚ Σατούρν)

Αμυντικοί 

Δεξιοί αμυντικοί:

 1. Βαντίμ Εφσέεφ (Λοκομοτίβ Μόσχας)
 2. Ντμίτρι Παρφιόνοφ (Σπαρτάκ Μόσχας)
 3. Ντμίτρι Σέννικοφ (Λοκομοτίβ Μόσχας)

Κεντρικοί (δεξιοί) αμυντικοί:

 1. Σεργκέι Ιγκνασέβιτς (Λοκομοτίβ Μόσχας)
 2. Σάρκις Οβσεπιάν (Ζενίτ Αγίας Πετρούπολης)
 3. Μπογκντάν Σερσούν (ΤΣΣΚΑ Μόσχας)

Κεντρικοί (αριστεροί) αμυντικοί:

 1. Γκεννάντι Νιζεγκορόντοφ (Λοκομοτίβ Μόσχας)
 2. Ολέγκ Πασίνιν (Λοκομοτίβ Μόσχας)
 3. Ομάρ Τετράτζε (Αλάνια Βλαντικαφκάς)

Αριστεροί αμυντικοί:

 1. Τζέικομπ Λεκχέτο (Λοκομοτίβ Μόσχας)
 2. Αλί Ίμπρα Κεμπέ Μπάι (Σπαρτάκ Μόσχας)
 3. Ντμίτρι Έφσικοφ (ΤΣΣΚΑ Μόσχας)

Μέσοι 

Αμυντικοί μέσοι:

 1. Ντμίτρι Λοσκόφ (Λοκομοτίβ Μόσχας)
 2. Βλαντίμιρ Μάμινοφ (Λοκομοτίβ Μόσχας)
 3. Εγκόρ Τιτόφ (Σπαρτάκ Μόσχας)

Δεξιοί μέσοι:

 1. Ρολάν Γκούσεφ (ΤΣΣΚΑ Μόσχας)
 2. Αντρέι Αρσάβιν (Ζενίτ Αγίας Πετρούπολης)
 3. Όγκνεν Κόρομαν (Ντιναμό Μόσχας)

Κεντρικοί μέσοι:

 1. Έλβερ Ραχίμιτς (ΤΣΣΚΑ Μόσχας)
 2. Ευγκένι Αλντόνιν (Ρότορ Βολγκογκράντ)
 3. Ίγκορ Σιμσόφ (Τορπέντο Μόσχας)

Αριστεροί μέσοι:

 1. Αντρέι Καριάκα (Κρίλια Σοβέτοφ Σαμάρα)
 2. Αντρέι Σολομάτιν (ΤΣΣΚΑ Μόσχας)
 3. Ίγκορ Γιανόφσκι (ΤΣΣΚΑ Μόσχας)

Επιθετικοί 

Δεξιοί επιθετικοί:

 1. Σεργκέι Σιμάκ (ΤΣΣΚΑ Μόσχας)
 2. Τζέιμς Ομπιόρα (Λοκομοτίβ Μόσχας)
 3. Ντμίτρι Κιριτσένκο (ΤΣΣΚΑ Μόσχας)

Αριστεροί επιθετικοί:

 1. Αλεξάντερ Κερζακόφ (Ζενίτ Αγίας Πετρούπολης)
 2. Ρουσλάν Πιμένοφ (Λοκομοτίβ Μόσχας)
 3. Ντενίς Ποπόφ (ΤΣΣΚΑ Μόσχας)

Συμμετέχοντες στο Παγκόσμιο Κύπελλο Ποδοσφαίρου 2002

Βραβεία

Πηγές 

 Η στατιστική του Πρωταθλήματος Ρωσίας στο rsssf.com (Αγγλικά)
 Το Πρωτάθλημα Ρωσίας 2002 στο WildBall.ru (Ρωσικά)

Πρωτάθλημα ποδοσφαίρου Ρωσίας 2002
Πανελλήνιο πρωτάθλημα ανώμαλου δρόμου γυναικών 1975

Το Πανελλήνιο πρωτάθλημα ανώμαλου δρόμου γυναικών 1975 διεξήχθη στις 9 Μαρτίου στο Αγρίνιο, σε απόσταση 2.000μ. Πρωταθλητής στο ομαδικό αναδείχθηκε ο ΓΣ Τρικάλων για τέταρτη φορά και στο ατομικό η Παρασκευή Μιχολίτση για πέμπτη συνεχόμενη χρονιά. Ταυτόχρονα έγιναν τα πρωταθλήματα νεανίδων και κορασίδων.

Ομαδική βαθμολογία

Ατομικό (2.000μ)

Πρωταθλήματα μικρών ηλικιών

Πηγές 
 Μακεδονία, 11-3-1975 σ. 4.

Γυναικων
Στίβος το 1975
Αγρίνιο
Σάντα Μαρία (ηφαίστειο)

Το όρος Σάντα Μαρία (ισπανικά: Santa María) είναι μεγάλο ηφαίστειο στη δυτική Γουατεμάλα, κοντά στην πόλη Κετσαλτενάνγκο. Με ύψος 3.772 μέτρα είναι ένα από τα ψηλότερα ενεργά ηφαίστεια της Γουατεμάλας. Είναι μέρος του ηφαιστειακού τόξου της Κεντρικής Αμερικής. Πριν την κατάκτηση της περιοχής από τους Ισπανούς, το ηφαίστειο ήταν γνωστό ως Γκακξανούλ στη γλώσσα των ντόπιων. 

Οι εκρήξεις του ηφαιστείου είναι συχνές, όμως κατά την περίοδο της ισπανικής κατοχής μέχρι το 1902 δεν είχε παρατηρηθεί ηφαιστειακή δραστηριότητα, με αποτέλεσμα το ηφαίστειο να θεωρούνταν σβηστό. Τον Οκτώβριο του 1902 έλαβε χώρα η πρώτη καταγεγραμένη έκρηξη του ηφαιστείου, η οποία με ισχύ στην κλίμακα VEI 6 ήταν μια από τις ισχυρότερες του 20ού αιώνα, συγκρίσιμη με αυτή του Πινατούμπο. Ο όγκος των ηφαιστειακών αναβλημάτων ήταν 5,5 κυβικά χιλιόμετρα. Εξαιτίας της έκρηξης, η νότια πλαγιά του βουνού κατέρρευσε, με αποτέλεσμα τη δημιουργία ενός κρατήρα που εκτεινόταν από την κορυφή του ηφαιστείου μέχρι σε υψόμετρο 2.300 μέτρων. Μέσα σε αυτό τον κρατήρα δημιουργήθηκε μια σειρά από ηφαιστειακούς δόμους που φέρουν μαζί το όνομα Σαντιανγκίτο (Santiaguito).

Ηφαίστεια της Γουατεμάλας
Στέλιος Τριανταφυλλίδης

Ο Στέλιος Τριανταφυλλίδης (Αιγάλεω 1921-2003) ήταν Έλληνας Αντιστασιακός, πολιτικός και ποδοσφαιριστής.

Βιογραφία
Γεννήθηκε στην Κωνσταντινούπολη το 1921. Μεγάλωσε στο "Μπαρουτάδικο"(μετέπειτα Αιγάλεω)και από μικρός ασχολήθηκε τόσο με τα κοινά, όσο και με τον αθλητισμό. Υπήρξε ποδοσφαιριστής της Ιεράπολης (αγωνιζόταν ως επιθετικός) και ένας από τους πρώτους παίκτες που στελέχωσαν τον Αιγάλεω Α.Ο., στα 1946.

Κατά τη διάρκεια της Κατοχής ανέπτυξε Αντιστασιακή δράση, ενώ μετά τον πόλεμο εντάχθηκε αρχικά στο ΚΚΕ και μετέπειτα στην ΕΔΑ. Υπήρξε συνεργάτης του δήμαρχου Αιγάλεω Στ. Μαυροθαλασσίτη, επί των ημερών του οποίου διετέλεσε δημ. σύμβουλος αλλά και πρόεδρος του Δημ. Συμβουλίου Αιγάλεω, τόσο πριν τη χούντα, όσο και στη Μεταπολίτευση.

Απεβίωσε το 2003.

Πηγές 

 Γιώργος Καφετζής, Μηνιαία Εφημερίδα "Αιγάλεω" (Φύλλα ετών 1985-1995)
 Νίκος Δημ. Νικολαΐδης, "Η ιστορία του Αιγάλεω, από τις λαμαρίνες στα σαλόνια της Ευρώπης" (έκδοση "Έμβρυο", 2007)

Ποδοσφαιριστές Αιγάλεω Α.Ο.
Έλληνες ποδοσφαιριστές
Επιθετικοί ποδοσφαιριστές
Μέλη του ΕΛΑΣ
Slang.gr

Το slang.gr είναι ένα ελληνικό διαδικτυακό ηλεκτρονικό λεξικό "αδόκιμων όρων, εναλλακτικών ορισμών δόκιμων όρων και λημμάτων της αργκό". Περιέχει 27.751 ορισμούς για 24.216 λήμματα, ενώ οι καταγεγραμμένοι χρήστες του ανέρχονται σε 10.970 (ως 6 Οκτωβρίου, 2022).  

Η ιστοσελίδα έχει αναφερθεί ως παράδειγμα διαδικτυακού λεξικού της αργκό σε Μ.Μ.Ε. και σε ιστοτόπους λεξικογραφικού ενδιαφέροντος.

Παραπομπές

Εξωτερικοί σύνδεσμοι 
 Ιστοσελίδα slang.gr.
 Εκπομπή "Κουτί της Πανδώρας" μέρος 1ο
 Εκπομπή "Κουτί της Πανδώρας" μέρος 2ο

Ιστότοποι της Ελλάδας
Ελληνικά λεξικά